# data[].attributes.attachment_link.description
Scratch is a free programming language and online community where you can create your own interactive stories, games, and animations.

# data[].attributes.attachment_link.readable_text
Kodelaboratoriet er et online videokursus til børn i alderen 8 år og opefter. På kodelaboratoriet lærer børn og unge at kode deres egne computerspil og programmer. Kurset er for begyndere og kan bruges uden nogen form for erfaring med programmering.

Kodelaboratoriet kan bruges af børnene selv, eller som en hyggelig fællesaktivitet mellem børn og voksne. Det kan også anvendes i skolen, som startskud på det nye fag "Teknologiforståelse". Skriv til Rasmus for en introduktion på skolen: rasmus@kodelaboratoriet.dk

Hvad er kodning?
Engang var kodning og programmering to lidt forskellige begreber i IT-verdenen, men i dag bruger vi både kodning og programmering om det sprog man bruger til at få et computerprogram til at virke.

Egentlig programmerer vi alle sammen nogen gange, f.eks når vi forklarer en bestemt rækkefølge til andre: "Først skræller du kartoflerne, så lægger du dem i gryden og dækker dem med vand, osv.."

JA! Alle kan lære at programmere. Hos kodelaboratoriet kan man lære det helt fra begynderstadiet, med en meget børnevenlig tilgang til programmering.

Allerede i løbet af 5-10 minutter, kan børn programmere nok til at få noget på skærmen til at bevæge sig. For at blive rigtig god til det, skal man nok øve sig i et halvt års tid, som med alt andet.

Men de fleste bliver meget overraskede over hvor let det er at komme i gang, hvis man får den rigtige hjælp. På Kodelaboratoriet er du altid velkommen til at skrive med et spørgsmål om din programmering, hvis du støder på noget, du ikke kan løse.

På Kodelaboratoriet synes vi at det skal være sjovt for børn at lære at programmere. Derfor starter vi med at lave et spil sammen. Man kan vælge en hurtig metode, eller en langsommere mere grundig metode. det er helt op til dig selv. Du kan også prøve den hurtige først, og den grundige bagefter. Efter et par timer på kodelaboratoriet har du dit første spil klar. Derefter kan du selv justere og ændre alt, så det bliver til dit helt eget spil.

Ja! Kodelaboratoriet er et rigtig godt værktøj til at komme i gang med teknologiforståelse i skolen. Kontakt rasmus@kodelaboratoriet.dk for at høre mere om pris, skolelicenser mm.